section_heading: Prvi svjetski rat
paragraph_text: Dužnost zapovjednika 1. eskadre bojnih brodova Flote otvorenog mora Lans je obavljao do veljače 1915. kada je bio prisiljen odstupiti s te dužnosti. Tada je naime, Lansov stožerni časnik s njegovim odobrenjem sastavio memorandum u kojem je kritizirao pomorsku strategiju ministra mornarice Alfreda von Tirpitza nakon čega je na Tirpitzov pritisak Lans prisiljen odstupiti s mjesta zapovjednika eskadre bojnih brodova. Nakon odstupanja Lans je do rujna 1915. obavljao dužnost zapovjednika Sjevernomorskog pomorskog područja nakon čega se umirovio djelomično i zbog zdravstvenih problema uzrokovanih zadobivenim ranama u borbama u Kini. Prije nego što je umirovljen, Lans je promaknut u čin admirala.